**ΘΕΜΑ:** ΣΧΕΔΙΟ ΕΛΕΓΧΟΥ ΚΑΠΝΙΣΜΑΤΟΣ ΚΑΙ ΟΡΙΣΜΟΣ ΥΠΕΥΘΥΝΗΣ ΓΕΝΙΚΟΥ ΛΥΚΕΙΟΥ ΚΡΟΚΕΩΝ «Νικηφόρος Βρεττάκος»

Η Διευθύντρια του Γενικού Λυκείου Κροκεών «Νικηφόρος Βρεττάκος», έχοντας υπόψη:

1. Τις διατάξεις του Ν.3730/2008 (ΦΕΚ262/τ.Α’/2008) «Προστασία ανηλίκων από τον καπνό & αλκοόλ και άλλες διατάξεις», όπως ισχύουν.
2. Την αριθμ. Υ1/ΓΠ/οικ.76017 (ΦΕΚ 1001/τ. Β’/2002) Υπουργική Απόφαση περί απαγόρευσης καπνίσματος σε δημόσιους χώρους, μεταφορικά μέσα κ.λ.π.
3. Την αριθμ. Δ1γ/ΓΠ/οικ.55959/26-7-2019 (ΑΔΑ: 78Π2465ΦΥΟ-ΝΓΧ) εγκύκλιο του Υπουργείου Υγείας με θέμα: «Εφαρμογή της Αντικαπνιστικής Νομοθεσίας».
4. Την αριθμ. Δ2β/ΓΠ/οικ.80727/19 (ΦΕΚ 4177Β/15-11-2019)ΚΥΑ: «Καθορισμός των οργάνων, της διαδικασίας ελέγχου πιστοποίησης των παραβάσεων και επιβολής των προβλεπόμενων κυρώσεων, καθώς και των κριτηρίων προσδιορισμού του ύψους του προστίμου, της διαδικασίας είσπραξης των προστίμων καθώς και κάθε άλλης αναγκαίας λεπτομέρειας για την εφαρμογή τουν.3868/2010 (ΦΕΚ129/Α’/3.8.2010), όπως τροποποιήθηκε και ισχύει».

**ΑΠΟΦΑΣΙΖΟΥΜΕ**

Καταρτίζεται σχέδιο ελέγχου του καπνίσματος, για τους εκπαιδευτικούς που υπηρετούν στο Γενικό Λύκειο Κροκεών «Νικηφόρος Βρεττάκος», τους μαθητές και τους πολίτες ως εξής:

Ορίζεται η κπαιδευτικός Σερεμέτη Αναστασία, ΠΕ86, ως υπεύθυνη τήρησης των σχετικών διατάξεων και εφαρμογής του παρόντος σχεδίου στους χώρους του σχολείου.

Η υπεύθυνη θα πρέπει άμεσα να φροντίσει:

1. Να ενημερωθούν ενυπόγραφα όλοι οι εκπαιδευτικοί της σχολικής μονάδας για τις διατάξεις και τη διαδικασία εφαρμογής της αντικαπνιστικής νομοθεσίας. Ιδιαίτερα να επισημανθεί ότι η παραβίαση των διατάξεων για την απαγόρευση του καπνίσματος στους χώρους του σχολείου, εκτός από τα προβλεπόμενα διοικητικά πρόστιμα, αποτελεί και πειθαρχικό παράπτωμα που τιμωρείται σύμφωνα με το πειθαρχικό δίκαιο του Ν.3528/2007.
2. Να αναρτηθεί σήμανση περί της απαγόρευσης του καπνίσματος, **για όλους**, στους χώρους του σχολείου.
3. Να αναρτηθεί σήμανση στην είσοδο του σχολείου, με στόχο την ενημέρωση των πολιτών που προσέρχονται πριν την είσοδό τους.
4. Να απομακρυνθούν τα σταχτοδοχεία.
5. Να αναρτηθεί σε εμφανές σημείο στα γραφεία των καθηγητών το τηλέφωνο κλήσης καταγγελιών (1142).
6. Να παρεμβαίνουν άμεσα σε κάθε περίπτωση που διαπιστώνουν παράβαση των αντικαπνιστικών διατάξεων από οποιονδήποτε, ενημερώνοντας ταυτόχρονα την Διευθύντρια.

Σύμφωνα με τις παραπάνω αναφερόμενες διατάξεις, εκτός των πειθαρχικών κυρώσεων:

1. Στους παραβάτες υπαλλήλους που υπηρετούν στις υπηρεσίες επιβάλλεται πρόστιμο 100 ευρώ και επιπλέον πειθαρχικός έλεγχος από τον Πειθαρχικώς Προϊστάμενο.
2. Στους παραπάνω οριζόμενους υπευθύνους επιβάλλεται πρόστιμο 500 ευρώ για παραβάσεις όπως:

* Μη κατάρτιση σχεδίου αποτροπής καπνίσματος και ορισμό υπευθύνων.
* Έλλειψη ανάρτησης σήμανσης και λήψης λοιπών μέτρων αποτροπής (απομάκρυνση σταχτοδοχείων).
* Απουσία ανταπόκρισης του υπευθύνου σε διαμαρτυρία για την πραγματοποίηση της παράβασης.
* Παράλειψη κλήσης των αρμοδίων Οργάνων Ελέγχου.
* Έλλειψη συνεργασίας με τα Όργανα Ελέγχου.

Τα επιβαλλόμενα κατά τις διατάξεις της παρούσας απόφασης πρόστιμα εξοφλούνται εντός δεκαπέντε (15) ημερών από την ημερομηνία επίδοσης ή κοινοποίησης ή θυροκόλλησης της Πράξης Επιβολής Προστίμου, μέσω ηλεκτρονικού παραβόλου, e-παράβολο, της Γενικής Γραμματείας Πληροφορικών Συστημάτων, που εκδίδεται είτε απευθείας από την ιστοσελίδα <https://www.gsis.gr/e-paravolo> (Φορέας Υπουργείο Υγείας), είτε από τα Κέντρα Εξυπηρέτησης Πολιτών (ΚΕΠ) ή τις Τράπεζες ή τις κατά τόπους ΔΟΥ.

Τα πρόστιμα εντάσσονται ως δημόσια έσοδα (ν.δ. 356/1974), στον Αναλυτικό Λογαριασμό Εσόδων του Γενικού Λογιστηρίου του Κράτους, ΑΛΕ 1560919001.

Σε περίπτωση μη εμπρόθεσμης καταβολής του προστίμου, αποστέλλεται, από τις Αρμόδιες Αρχές, εντός 30 ημερών από την ημερομηνία επίδοσης ή κοινοποίησης ή θυροκόλλησης της Πράξης Επιβολής Προστίμου, ο νόμιμος τίτλος στη ΔΥΟ φορολογίας του παραβάτη, προκειμένου να βεβαιωθεί, σύμφωνα με τις διατάξεις του άρθρου 2 του ν.δ. 356/1974, Κώδικας Είσπραξης Δημοσίων Εσόδων, Κ.Ε.Δ.Ε. (ΦΕΚ 90Α’).

Η ΔΙΕΥΘΥΝΤΡΙΑ, Η ΥΠΕΥΘΥΝΗ,

ΜΠΑΡΟΥΔΑ ΕΥΣΤΑΘΙΑ, ΠΕ06 ΣΕΡΕΜΕΤΗ ΑΝΑΣΤΑΣΙΑ, ΠΕ86

Οι εκπαιδευτικοί:

1. ΓΕΩΓΑΚΑΡΑΚΟΣ ΝΙΚΟΛΑΟΣ, ΠΕ03
2. ΛΑΣΚΑΡΗ ΠΑΝΑΓΙΩΤΑ, ΠΕ02
3. ΠΕΠΠΑ ΑΘΑΝΑΣΙΑ, ΠΕ02
4. ΓΟΡΑΝΙΤΗΣ ΝΙΚΟΛΑΟΣ, ΠΕ04
5. ΚΟΥΤΣΟΜΙΧΑΛΗΣ ΔΗΜΗΤΡΙΟΣ, ΠΕ80
6. ΧΡΗΣΤΑΚΟΣ ΔΗΜΗΤΡΙΟΣ, ΠΕ03
7. ΣΤΕΛΛΑ ΒΑΣΙΛΙΚΗ, ΠΕ02
8. ΓΙΑΝΚΙΤΖΟΓΛΟΥ ΜΑΡΙΑ, ΠΕ05
9. ΚΟΥΤΣΟΥΡΑΧ ΑΛΕΞΙΟΣ, ΠΕ11
10. ΜΑΡΙΝΑΚΟΣ ΙΩΑΝΝΗΣ, ΠΕ01